b'\n_START_ARTICLE_\nMargrete Auken\n_START_SECTION_\nBaggrund\n_START_PARAGRAPH_\nMargrete Auken blev f\xc3\xb8dt i \xc3\x85rhus i 1945 som datter af dr.med. Gunnar Auken og dr.med. Kirsten Auken. _NEWLINE_Hun er lilles\xc3\xb8ster til den forhenv\xc3\xa6rende socialdemokratiske folketingspolitiker Svend Auken._NEWLINE_Hun gik p\xc3\xa5 Zahles Seminarieskole 1951-60 og blev klassisk-sproglig student fra \xc3\x98sters\xc3\xb8gades Gymnasium i 1963. Auken blev cand.theol. fra K\xc3\xb8benhavns Universitet i 1971 og efter sin uddannelse sognepr\xc3\xa6st ved Frederiksberg Kirke fra 1972._NEWLINE_Margrete Auken er mor til folketingsmedlem og tidligere milj\xc3\xb8minister Ida Auken.\n_START_SECTION_\nPolitiske karriere\n_START_PARAGRAPH_\nSocialistisk Folkeparti \xe2\x80\x93 Midlertidigt medlem for Frederiksborg Amtskreds 14. nov.-15. dec. 1978. Folketingsmedlem 23. okt. 1979-11. dec. 1990 og 21. sept. 1994-30. juni 2004. Medlem af Folketingets Pr\xc3\xa6sidium 1994-2004._NEWLINE_Medlem af Studenterr\xc3\xa5det ved K\xc3\xb8benhavns Universitet 1963-65, af pr\xc3\xa6sidiet 1963-64. Medlem af bestyrelsen for Studenterkredsen 1968-70, formand 1972-74. Medlem af K\xc3\xb8benhavns Borgerrepr\xc3\xa6sentation 1. sept.-8. nov. 1979. Medlem af K\xc3\xb8benhavns Stifts flygtningeudvalg fra 1992._NEWLINE_Medlem af Nordisk R\xc3\xa5d 1982-90, af pr\xc3\xa6sidiet 1986-89. Medlem af repr\xc3\xa6sentantskabet for Danmarks Naturfredningsforening fra 1982. Jurymedlem af International Water Tribunal i Rotterdam 1983. Medlem af Justitsministeriets F\xc3\xa6rdselssikkerhedskommission 1986-90 og fra 1994. Suppleant i Justitsministeriets Dyrefors\xc3\xb8gsr\xc3\xa5d 1991-93, medlem fra 1993. Medlem af Europar\xc3\xa5det fra 1999._NEWLINE_Partiets kandidat i Frederiksberg Slotskreds fra 1975, i Fredensborgkredsen fra 1977, i Hiller\xc3\xb8dkredsen fra 1981, i Frederiksv\xc3\xa6rkkredsen fra 1990, igen i Fredensborgkredsen fra 1994 og i Hiller\xc3\xb8dkredsen fra 1998._NEWLINE_I Europa-Parlamentet er hun n\xc3\xa6stformand for Delegationen for Forbindelserne med Det Pal\xc3\xa6stinensiske Lovgivende R\xc3\xa5d og medlem af Udvalget for Andragender._NEWLINE_Med l\xc3\xa6ge Peter C. G\xc3\xb8tzsche har Auken agiteret for \xc3\xa5benhed ved kliniske fors\xc3\xb8g.\n_START_SECTION_\nUdgivelser\n_START_PARAGRAPH_\nMedforfatter til b\xc3\xb8gerne D\xc3\xa5ben, 1977, Kirkens Mund og M\xc3\xa6le, 1992, og 24 julesalmer og sange, 2001. Har desuden skrevet artikler og kronikker om milj\xc3\xb8, trafik, kirkesp\xc3\xb8rgsm\xc3\xa5l og bioetik samt udenrigs- og bistandspolitik.'